ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลลิ้นจี่สดจากสาธารณรัฐสังคมนิยมเวียดนามพ.ศ. ๒๕๕๙ กรมวิชาการเกษตรได้วิเคราะห์ความเสี่ยงศัตรูพืชของผลลิ้นจี่สดนำเข้าเพื่อการค้าจากสาธารณรัฐสังคมนิยมเวียดนามเสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลลิ้นจี่สดเพื่อการค้าจากสาธารณรัฐสังคมนิยมเวียดนามดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง เงื่อนไขการนำเข้าผลลิ้นจี่สดจากสาธารณรัฐสังคมนิยมเวียดนาม พ.ศ. ๒๕๕๙ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ชนิดพืชที่อนุญาต๓.๑ผลลิ้นจี่สด (lychee, Litchi chinensis)๓.๒ผลลิ้นจี่สดที่ได้รับอนุญาตให้นำเข้าราชอาณาจักรไทยเป็นผลเดี่ยวและไม่มีส่วนของก้านผล (fruiting stem)ข้อ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลลิ้นจี่สดจากสาธารณรัฐสังคมนิยมเวียดนามปรากฏตามเอกสารแนบท้ายประกาศนี้ข้อ๕ หน่วยงานที่รับผิดชอบ๕.๑ราชอาณาจักรไทย คือ กรมวิชาการเกษตร๕.๒สาธารณรัฐสังคมนิยมเวียดนาม คือ Plant Protection Department ได้รับมอบหมายให้เป็นองค์การอารักขาพืชแห่งชาติ (National Plant Protection Organization) อย่างเป็นทางการของสาธารณรัฐสังคมนิยมเวียดนามซึ่งต่อไปในประกาศนี้จะเรียกว่า NPPOข้อ๖ การอนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ๗ วิธีการขนส่งต้องส่งผลลิ้นจี่สดมาจากเมืองท่าแห่งหนึ่งในสาธารณรัฐสังคมนิยมเวียดนามไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางบกทางน้ำ หรือทางอากาศข้อ๘ ข้อกำหนดสำหรับสวน๘.๑สวนที่จะส่งออกผลลิ้นจี่สดไปยังราชอาณาจักรไทยต้องเป็นสวนที่ปลูกเพื่อการค้าและจดทะเบียนไว้กับ NPPO หรือภายใต้ระบบที่ NPPO ให้การรับรอง NPPO ต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนให้เสร็จสิ้นก่อนเริ่มการส่งออก๘.๒เกษตรกรเจ้าของสวนที่จดทะเบียนต้องมีการปฏิบัติทางการเกษตรที่ดีในสวน โดยต้องรักษาความสะอาดสวนและต้องมีการบริหารจัดการศัตรูพืชแบบผสมผสาน หรือมีมาตรการอื่น ๆ ในการควบคุมศัตรูพืชทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๘.๓NPPO ต้องมอบข้อมูลแผนการบริหารจัดการศัตรูพืชในสวนตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ๙ ข้อกำหนดสำหรับโรงคัดบรรจุผลไม้๙.๑NPPO ต้องจดทะเบียนและติดตามตรวจสอบโรงคัดบรรจุผลไม้ที่จะส่งออกผลลิ้นจี่สดไปยังราชอาณาจักรไทยต้องมอบบันทึกรายละเอียดการจดทะเบียนโรงคัดบรรจุผลไม้ให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้ให้เสร็จสิ้นก่อนเริ่มการส่งออก๙.๒โรงคัดบรรจุผลไม้ที่จดทะเบียนต้องนำผลลิ้นจี่สดมาจากสวนที่จดทะเบียนเท่านั้น ทั้งนี้เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อของเกษตรกรเจ้าของสวนซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตร เมื่อได้รับการร้องขอ๙.๓โรงคัดบรรจุผลไม้ต้องจัดทำเอกสารมาตรฐานการปฏิบัติงานซึ่งแสดงรายละเอียดขั้นตอนเกี่ยวกับการคัดขนาดการจัดการ และการบรรจุ๙.๔NPPO ต้องดำเนินการตรวจสอบระบบของโรงคัดบรรจุผลไม้ก่อนจดทะเบียนโรงคัดบรรจุผลไม้นั้นและต้องตรวจสอบระบบเป็นประจำทุกปีโรงคัดบรรจุผลไม้ต้องรับผิดชอบในการเก็บรักษาข้อมูลต่าง ๆ ทั้งหมด๙.๕การตรวจผลลิ้นจี่สดว่าปราศจากศัตรูพืชกักกันต้องดำเนินการภายในโรงคัดบรรจุผลไม้ที่จดทะเบียนหรือสถานที่สำหรับการตรวจสอบด้านสุขอนามัยพืชซึ่งNPPO ให้การรับรองเท่านั้นข้อ๑๐ ข้อกำหนดสำหรับบรรจุภัณฑ์และฉลาก๑๐.๑บรรจุภัณฑ์อาจทำด้วยกระดาษลูกฟูก พลาสติก หรือลังไม้แบบต่าง ๆ โดยบรรจุภัณฑ์เหล่านี้เป็นวัสดุใหม่หรือแปรรูปใช้ใหม่กรณีที่ใช้บรรจุภัณฑ์เป็นกล่องกระดาษหรือพลาสติกบรรจุภัณฑ์เหล่านี้ต้องสะอาดและใหม่เท่านั้น๑๐.๒ต้องบรรจุผลลิ้นจี่สดในบรรจุภัณฑ์ที่ปิดมิดชิด ไม่มีการปะปนของดิน ทราย และชิ้นส่วนของพืชเช่น ใบ กิ่งก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้ นอกจากนี้ต้องขนส่งโดยยานพาหนะซึ่งส่วนบรรทุกสินค้าปิดมิดชิด๑๐.๓ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตามอย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่-ประเทศแหล่งกำเนิด-ชื่อบริษัทส่งออก-ชื่อผลไม้ (ชื่อสามัญ)-หมายเลขทะเบียนโรงคัดบรรจุสินค้า-หมายเลขทะเบียนสวน๑๐.๔ในกรณีส่งออกผลลิ้นจี่สดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้ EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ดีในกรณีบรรจุในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TO THAILAND ปรากฏอย่างชัดเจนบนแต่ละด้านได้๑๐.๕ผลลิ้นจี่สดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ๑๑ การตรวจส่งออก๑๑.๑ต้องสุ่มตรวจผลลิ้นจี่สดก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๑๑.๒ในกรณีตรวจพบศัตรูพืชกักกันที่ระบุไว้ในเอกสารแนบท้ายประกาศนี้ ผลลิ้นจี่สดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้วข้อ๑๒ การรับรองสุขอนามัยพืชต้องมีใบรับรองสุขอนามัยพืชซึ่งออกให้โดยNPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of lychee fruit has been produced and prepared for export accordance with the conditions for import of lychee fruit from Vietnam to Thailandข้อ๑๓ การตรวจนำเข้า๑๓.๑เมื่อผลลิ้นจี่สดมาถึงด่านนำเข้าในราชอาณาจักรไทยการตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๓.๒ผลลิ้นจี่สดเมื่อมาถึงด่านนำเข้าในราชอาณาจักรไทยต้องปราศจากศัตรูพืชที่มีชีวิต ถ้าตรวจพบศัตรูพืชที่มีชีวิตจะส่งตัวอย่างไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๓.๓พนักงานเจ้าหน้าที่จะสุ่มตัวอย่างผลลิ้นจี่สดและตรวจสอบว่ามีศัตรูพืชหรือไม่ ถ้ามีผลลิ้นจี่สดจำนวนน้อยกว่า๑,๐๐๐ ผล ต้องสุ่มตรวจจำนวน ๔๕๐ ผล หรือสุ่มตรวจทั้งหมด ถ้ามีจำนวนเท่ากับหรือมากกว่า๑,๐๐๐ ผล ต้องสุ่มตรวจจำนวน ๖๐๐ ผล๑๓.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ระหว่างการสุ่มตรวจผลลิ้นจี่สดต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายทั้งหมด๑๓.๕ในกรณีตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทยต้องกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) ส่งกลับหรือทำลาย โดยผู้นำเข้าต้องเป็นผู้รับผิดชอบค่าใช้จ่ายทั้งหมดกรมวิชาการเกษตรมีสิทธิระงับการนำเข้าเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๓.๖กรมวิชาการเกษตรมีสิทธิสั่งให้ส่งผลลิ้นจี่สดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายทั้งหมดในกรณีการนำเข้าไม่เป็นไปตามเงื่อนไขที่กำหนดข้อ๑๔ การประเมินกระบวนการส่งออก๑๔.๑กรมวิชาการเกษตรขอสงวนสิทธิในการส่งพนักงานเจ้าหน้าที่ไปยังสาธารณรัฐสังคมนิยมเวียดนามเพื่อประเมินกระบวนการตรวจรับรองส่งออกลิ้นจี่ ก่อนอนุญาตให้นำเข้าเป็นการค้ามาในราชอาณาจักรไทยหรือไม่ก็ได้โดยสาธารณรัฐสังคมนิยมเวียดนามต้องเป็นผู้รับผิดชอบค่าใช้จ่ายทั้งหมด๑๔.๒ในกรณีที่มีการระงับการนำเข้า หากกรมวิชาการเกษตรพิจารณาแล้วเห็นว่ามีความจำเป็นอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในสาธารณรัฐสังคมนิยมเวียดนามก่อนจะตัดสินใจอนุญาตให้นำเข้าได้อีกต่อไปโดยสาธารณรัฐสังคมนิยมเวียดนามต้องเป็นผู้รับผิดชอบค่าใช้จ่ายทั้งหมดประกาศ ณ วันที่ ๘เมษายน พ.ศ. ๒๕๕๙สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของผลลิ้นจี่สดจากสาธารณรัฐสังคมนิยมเวียดนามแนบท้ายประกาศกรมวิชาการเกษตร เรื่องเงื่อนไขการนำเข้าผลลิ้นจี่สดจากสาธารณรัฐสังคมนิยมเวียดนาม พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๑๖ พฤษภาคม๒๕๕๙วริญา/ตรวจ๒๖ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๘ ง/หน้า ๗๑/๑๒ พฤษภาคม ๒๕๕๙